王肃 (南北朝)

王肃（），字恭懿，琅邪临沂人，南齐入北魏的大臣。

王肃的父亲王奂是王导第五子王劭的玄孙，因为王奂的堂祖父王球无子而过继为王球的嗣孙，王奂被齐武帝萧赜所杀后，太和十七年（493年），王肃归降北魏，北魏孝文帝任命他为辅国将军，南征义阳。击败齐朝的裴叔业，官至平南将军、豫州刺史。孝文帝改革，王肃多有参与。孝文帝驾崩，王肃为尚书令参与朝政。裴叔业怕遭到齐帝萧宝卷杀害，投降北魏。王肃率军十万接应，大胜，官拜散骑常侍、都督淮南诸军事、扬州刺史。

家族

父母
 王奂，南齐尚书左仆射、使持节、镇北大将军、雍州刺史《汉魏南北朝墓志汇编》：魏故貴華恭夫人墓誌銘」祖奐齊，故尚書左僕射使持節鎮北大將軍雍州刺史。」夫人陳郡殷氏。父道矜，太中大夫。」父肅，魏故侍中司空昌國宣簡公。」夫人陳郡謝氏。父莊，侍中右光祿大夫憲侯。」後尚陳留長公主。父獻文皇帝」。魏故貴華夫人王普賢，徐州琅耶郡臨沂縣都鄉南仁里人」也。氏冑之萌，厥源遠矣。嵩崖整其鶴駕，洛浦萃其笙歌。惟剪」惟陽，資文允武。庸昭秦篆，道光漢牒。丞相體哲，匡維晉社；執」法克睿，蟬冕宋京。祖鎮北，以貞猷摽鯁，見免昏曆。考司空，以」桀節峻概，延寵明朝。夫人既蹈祖考之淳懿，稟婉嫕之英姿，」淑妙絕擬，機明瞻識，端行清韶，從容柔靖。愛敬深凱風之美，」敦順單常棣之華。五教聿昭，四德孔緒。妙閑草隸，雅好篇什，」春登秋泛，每緝辭藻，抽情揮翰，觸韻飛瑛。考昔鍾家恥，投誠」象魏。夫人痛皋魚之晚悟，感樹靜之莫因，遂乘險就夷，庶恬」方寸。惟道冥昧，仍羅極罰，茹荼泣血，哀深乎禮。服闋，迺降皇」命，爰登紫掖。方扇胥帷之遺風，闡似庭之鴻範。報善罔徵，盛」容斯墜。春秋廿有七，魏延昌二年，太歲癸巳，四月乙卯朔，廿」二日乙巳，寢疾薨于金墉之內。玉樹埋柯，薰蘭摧葉。粵六月」二日乙酉，窆于洛陽西鄉里。銘曰：」琁根寶萼，蟬聯周紀，掩曖伊川，斌發嵩峙。弈世啟輝，綿基重」美，迺綴淑靈，實戎家祉。提思入神，挺節鄰聖，五典澄明，七德」淳鏡。緝藻瓊式，抽文瑤映，譽潤淑章，聲光蘋詠。婦圖擒績，女」史飛萱，質華星婺，德耀姬原。爰處素閈，賁軌茲存，粵昇椒掖，」燮映堯門。與善方夢，殲此淑仁，崑璧委燼，宋琲沉津。蘭闈空」月，組帳恒塵，玉墀瀉欷，翠幄凝辛。隧路陰重，泉戶凍結，玄扉」一渰，幽座燈滅。埏裹埃蕪，松間荒翳，鐫德累徽，固傳芬烈。
 陈郡殷氏，刘宋太中大夫殷道矜之女

夫人
陈郡谢氏，刘宋侍中、右光禄大夫、宪侯谢庄之女
元氏，陈留公主，魏献文帝拓跋弘之女

子女
王绍，北魏中书侍郎、昌国县侯
王理，东魏著作佐郎
王普贤，魏宣武帝贵华夫人
王氏，嫁侍中、吏部尚书、司徒公、雍州刺史、广阳忠武王元渊《汉魏南北朝墓志汇编·魏故假黃鉞廣陽文獻王之銘》：魏故使持節假黃鉞侍中太傅大司馬尚書令定州刺史廣陽文獻王銘」祖諱嘉，太保尚書令司徒公冀州刺史廣陽懿烈王。」祖母河南穆氏，宜都王壽孫女，司空亮從妹。」父諱淵，侍中吏部尚書司徒公雍州刺史廣陽忠武王。」母瑯邪王氏，父肅，尚書令司空宣簡公。」公諱湛，字士深，河南洛陽人也。受命於天，造我王室，誓河疏流，瞻山作鎮。祖位當彼相，任屬保衡，」送往事居，負圖分陝。父才為國楨，望稱人傑，功最天下，名播海內。既而日月成象，山川出雲，乃感」中和，剋生上德。器宇清明，風神秀整，音韻恬雅，儀表閑華，天資孝友，自然忠信，率禮而動，非法不」言。既夙有成，德弱不好弄，致賞高明，實標清識，固能採菽中原，求珠赤水，心游河漢，志在丘山。乃」引入侍書，除為羽林監，又轉散騎郎，在通直。鵷鴻始颺，便有摩天之資；驥騄初騁，自懷弭塵之氣。」及遭不造，殆將毀滅，哀感庭禽，悲燋壟樹。乃襲爵為廣陽王，除通直散騎常侍，轉給事黃門侍郎，」而王如故。及居顯處，爰拜青門，等務伯之矜嚴，同昭先之淑慎。又為持節督膠州軍事左將軍膠」州刺史。及其驂傳案部，班條察事，未言已信，不肅而成，念室於是自空，桴鼓所以且息，行人解旅」而莫犯，遊客散馬而無虞。又兼侍中行河南尹，尋除使持節都督冀州諸軍事中軍將軍冀州刺」史。竭忠貞之心，盡廉平之節，潤之以夏雨，照之以秋陽。遠至邇安，不能比其效；外平內成，無以喻」其績。又除侍中，軍號仍本。至於仰瞻府視，切問近對，當渭橋之後車，坐殿中之重席。又以本官行」洛州事。文武兼運，威德并施，政若神行，化如風偃。又除太常卿，王如故。未幾，還為侍中。又以本官」行司州牧。乃揚清激濁，舉直厝枉，貴戚斂手，豪右屏氣。然其情存去惡，合柱不能藏其形；心在窮」奸，重轑無所隱其跡。又除驃騎將軍，仍侍中，俄以本官監典書事。逸文脫簡，罔不捃摭，毀壁頹墳，」人所窮盡。既質含百練，公輔之望自高；氣逸千里，王佐之才久立。乃除太尉公，王如故。位冠人爵，」任總天綱，贊傑遂賢，興仁隆化。其猶伯始溫柔，子魚和理，天下中庸，後世難繼。方當黜位而朝，以」成師臣之禮，獨拜於屏，用饗養老之祑。曰仁者壽，所期必信，積善不報，終自欺人。春秋卅有五，以」武定二年歲在甲子五月十四日丁酉薨於鄴。天子舉哀東堂，鴻臚監護喪事。贈賵之數，隆於常」禮。惟公風猷峻遠，器量清高，望儼即溫，外明內潤，雖名重一時，位高四累，務在謙光，情無矜尚。」是以虛衿待物，折節從人，當沐而休，據饋以起。至乃北遊竭石，南陟平臺，風彯飛閣，草蔓中渚，賓僚」率止，親友具來，置酒陳辭，調琴寤語，思溢河水，言高太山，繡綵成文，金石起韻，恥一物之不知，總」四科而備舉，積珪璋於匈懷，散雲雨於衿袖。然據則德蹈禮之基，秉文經武之業，重義輕財之量，」匡主庇民之功，求之古人，希世罕有。千載一期，且云旦暮，哀哉奉孝，乃悲逝者，安得征虜，實痛良」臣。追贈使持節假黃鉞侍中太傅大司馬尚書令都督定殷瀛幽四州諸軍事驃騎大將軍定州」刺史，王如故，謚曰文獻，禮也。粵以其年八月庚申葬於武城之北原。乃作銘曰：」壽丘若水，開原發系，立功立德，或王或帝。繫行不窮，蟬聯相繼，九畹滋蘭，百畝樹蕙。自天生德，唯」岳降神，孰膺名世，實在斯人。克隆遺構，載荷餘薪，乃稱惠王，實曰宗臣。攀桂有叢，拔茅以類，赤霄」易摩，青雲可致。惟德命官，以仁守位，令行禁止，功成身遂。作時領袖，為世冠冕，立行堂堂，秉心謇」謇。執戟趨事，抱劍來踐，星神易識，豹文可辯。連率侯服，攝官帝城，導民由德，斷獄以情。化感風雨，」政通神明，一虎垂首，二老變形。論道台階，補闕兗職，送日騁步，摶風使翼。高飛詎遠，長途未極，朝」露已銷，夜舟誰力。芒阜臨北，魚山望東，安厝不異，託葬攸同。三臨出祖，五會送終，歸骸真宅，寧神」□□。

逸聞
肅在江南之日，聘謝氏女為妻，及至京師，復尚公主。謝作五言詩以贈之，其詩曰：「本為箔上蠶，今作機上絲。得絡逐勝去，頗憶纏綿時。」公主代肅答謝云：「針是貫線物，目中恒任絲。得帛縫新去，何能納故時。」肅甚有愧謝之色，遂造正覺寺以憩之。肅憶父非理受禍，常有子胥報楚之意，卑身素服，不聽音樂，時人以此稱之。肅初入國，不食羊肉及酪漿等物，常飯鯽魚羹，渴飲茗汁。京師士子道肅一飲一斗，號為漏卮。經數年已後，肅與高祖殿會，食羊肉酪粥甚多。高祖怪之，謂肅曰：「卿中國之味也，羊肉何如魚羹？茗飲何如酪漿？」肅對曰：「羊者是陸產之最，魚者乃水族之長。所好不同，並各稱珍。以味言之，甚有優劣。羊比齊魯大邦，魚比邾莒小國，唯茗不中，與酪作奴。」高祖大笑，因舉酒曰：「三三橫，兩兩縱，誰能辨之賜金鍾。」御史中尉李彪曰：「沽酒老嫗甕注瓨，屠兒割肉與秤同。」尚書右丞甄琛曰：「吳人浮水自云工，妓兒擲繩在虛空。」彭城王勰曰：「臣始解此字是習字。」高祖即以金鍾賜彪。朝廷服彪聰明有智，甄琛和之亦速。彭城王謂肅曰：「卿不重齊魯大邦，而愛邾莒小國。」肅對曰：「鄉曲所美，不得不好。」彭城王重謂曰：「卿明日顧我，為卿設邾莒之食，亦有酪奴。」因此復號茗飲為「酪奴」。

 延伸阅读 


参考资料

S
Category:谥宣简
Category:南齊人
Category:北魏中央官员
Category:北魏公主配偶
W